钦定古今图书集成/理学汇编/文学典/第105卷 > 栗应宏〈应麟〉
## 钦定古今图书集成/理学汇编/文学典/第105卷 > 栗应宏〈应麟〉

按《列朝诗集》：应宏，字道父，潞安人。弱冠举于乡，累试
南宫不第，耕读太行山中。高子业解司封归，道父担
簦相造，鸡黍定交。子业作《紫团山人歌》赠之云：“紫团
高山概青云，栗家兄弟殊不群。陈州一出驱五马，令
弟二十窥三坟。”陈州者，道父之兄应麟字仁甫者也。
道父《山居诗》六卷，子业为之序。仁甫自有集。而子业
有兄仲嗣举进士，亦有才名。其集皆未及录按《山西通志》：“应麟，铭族孙。幼负才名。嘉靖丙戌科，以
《易经》魁天下。例宗戚不得为京职，授陈州知州，升陕
西佥事。以不能俛仰归，诗酒终其身。”弟应宏，号太行，
举人，南阳府通判，亦以诗文名当世。所著有《山居集》。